

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće**

KLASA: 021-05/13-01/03

UR.BROJ: 2186/10-13-03

Vidovec, 14.06.2013.

**Z A P I S N I K**

**sa 01. Izvanredne sjednice Općinskog vijeća Općine Vidovec, održane dana 14. lipnja 2013. godine, ( petak ) u prostorijama Općine Vidovec**

**Sjednica je započela u 17 sati i 30 min.**

Predsjednik Općinskog vijeća Zdravko Pizek pozdravio je članove Općinskog vijeća Općine Vidovec, općinskog načelnika Brunu Hranića, zamjenicu općinskog načelnika Dubravku Rog te ostale koji su prisutni 01. Izvanrednoj sjednici Općinskog vijeća Općine Vidovec.

**UTVRĐIVANJE KVORUMA ČLANOVA OPĆINSKOG VIJEĆA :**

Predsjednik Općinskog vijeća Zdravko Pizek utvrdio je da je sjednici prisutno svih 15 članova Općinskog vijeća, te da kvorum postoji i može se nastaviti sa daljnjim tijekom sjednice Vijeća i sve donijete odluke biti će pravovaljane.

**PRISUTNI ČLANOVI OPĆINSKOG VIJEĆA** :

Martina Bistrović, Sanja Pomper, Ivica Papec, Ivan Kliček, Ivan Benček, Mario Serini, Dubravko Zavrtnik, Hrvoje Hosni.

**SJEDNICI NISU PRISUSTVOVALI ČLANOVI OPĆINSKOG VIJEĆA** :

**PREDSJEDATELJ** : Zdravko Pizek

**OSTALI PRISUTNI** :

Općinski načelnik Bruno Hranić, zamjenica općinskog načelnika Dubravka Rog, stručna suradnica Martina Kliček, zamjenica pročelnice JUO Općine Mateja Novak i tajnica Andreja Peharda.

1

**UTVRĐIVANJE PRIJEDLOGA DNEVNOG REDA ZA 01. IZVANREDNU SJEDNICU OPĆINSKOG VIJEĆA OPĆINE VIDOVEC**

Predsjednik Vijeća Zdravko Pizek pročitao je i predložio sljedeći

**D N E V N I R E D**

1. Informacija o obavljanju dužnosti načelnika Općine Vidovec te zamjenice načelnika

Općine Vidovec,

1. Prijedlog Odluke o izboru predsjednika i članova Komisije za statutarno-pravna pitanja,
2. Prijedlog Statutarne Odluke o izmjenama i dopunama Statuta Općine Vidovec,
3. Prijedlog Poslovničke Odluke o izmjenama i dopunama Poslovnika o radu Općinskog vijeća Općine Vidovec,
4. Prijedlog Odluke o visini plaće općinskog načelnika i drugim pravima ostvarenim na

 osnovu radnog odnosa,

1. Prijedlog Odluke o visini naknade za rad zamjenice općinskog načelnika koja dužnost obnaša bez zasnivanja radnog odnosa,
2. Prijedlog Odluke o visini naknade predsjednika Općinskog vijeća Općine Vidovec,
3. Prijedlog Odluke o visini naknade članovima Općinskog vijeća Općine Vidovec,
4. Prijedlog Odluke o izmjeni i dopuni Odluke o koeficijentima za obračun plaće službenika i namještenika u Jedinstvenom upravnom odjelu Općine Vidovec,
5. Prijedlog Rješenja o imenovanju osoba ovlaštenih za potpisivanje financijsko-materijalne dokumentacije,
6. Prijedlog Odluke o imenovanju Povjerenstva za provedbu postupka izrade i donošenja izmjena i dopuna PPU-a Općine Vidovec,
7. Prijedlog Odluke o izmjeni Odluke o sufinanciranju đačke karte za prijevoz autobusom za učenike srednjih škola s područja naselja Nedeljanca,
8. Razno.

Nakon toga, upitao je članove Vijeća da li ima tko dopunu na dnevni red.

Član Vijeća Ivan Kušćar iznio je :

„U ime šestorice članova Vijeća konstatiram da su grubo prekršena pravila vijećnika, naime Poslovnikom o radu Općinskog vijeća, članak 71., propisano je da se za redovite sjednice članovima Općinskog vijeća dostavljaju pozivi za sjednicu Općinskog vijeća, prijedlog dnevnog reda, materijal o kojem će se raspravljati na sjednici te odgovori na pitanja članova Općinskog vijeća, osam dana prije održavanja sjednice.

Iznimno, ako za to postoje opravdani razlozi članovima Općinskog vijeća se materijal uz pojedinu točku dnevnog reda može dostaviti i naknadno.

Gledajuću ovaj dnevni red ne vidim opravdanog razloga da se sjednica sada nakon konstituirajuće sjednice, na ovakav način sazove sjednica sa stankom od 15 minuta da se pregledaju materijali od 13 točaka.

Drugo, po tim točkama ako i postoje opravdani razlozi, ne znam da li je važno i koliko je važno da od tih trinaest točaka imamo dvije točke gdje se raspravlja o visinama plaća načelnika i zamjenice načelnika, tim više što ne raspravljamo o nikakvom projektu, nikakvim investicijama već o naknadama i povećanju plaća.

Stoga, mi Vijećnici, samo dajemo do znanja, da nećemo surađivati na takav način, jer smatramo da je bilo dovoljno vremena, mjesec dana od dana izbora, znači prije mjesec dana točno se znao sastav članova Vijeća i odluka i mogli ste dostaviti prije osam dana.

Predlažem svojim Vijećnicima, da na takav način ne sudjeluju u radu ove sjednice“.

Načelnik Bruno Hranić iznio je :

„Sukladno Poslovniku o radu općinskog vijeća Općine Vidovec sazvao sam ovu izvanrednu sjednicu, s obzirom da se ne radi samo o plaćama načelnika i zamjenice već i naknadama, a ono najbitnije moramo sukladno uputama Ureda državne uprave u Varaždinskoj županiji izvršiti ispravak Statuta i Poslovnika, što smo već trebali i prije, ali s obzirom na lokalne izbore nije bilo moguće. S obzirom i na ostala pitanja koju su tu i koja treba riješiti, smatram da treba održati ovu izvanrednu sjednicu, pa molim predsjednika Vijeća da predloži glasovanje o mojem zahtjevu za sazivanje izvanredne sjednice, da se članovi Vijeća izjasne da li je potrebno održati izvanrednu sjednicu i donijeti odluke po hitnom postupku ili ne“.

Predsjednik Vijeća Zdravko Pizek stavio je na glasovanje prijedlog načelnika da se održi izvanredna sjednica iz razloga donošenja odluka po hitnom postupku.

Tko je za : 9 članova Vijeća

Tko je protiv : 6 članova Vijeća

Ima li suzdržanih :

**Predsjednik Vijeća Zdravko Pizek konstatirao je da je zahtjev načelnika usvojen, 9 glasova od prisutnih 15 članova Vijeća, te da možemo nastaviti sa daljnjim radom sjednice.**

 *Članovi Općinskog vijeća : Damir Hosni, Nadica Cafuk, Srećko Županić, Nikola Pozder, Ivan Kušćar i Krunoslav Puček napustili su 01. Izvanrednu sjednicu Općinskog vijeća Općine Vidovec u 17 sati i 35 min.*

**Točka 1.**

**Informacija o obavljanju dužnosti načelnika Općine Vidovec te zamjenice načelnika Općine Vidovec**

Načelnik Bruno Hranić iznio je :

„Sukladno Zakonu, dužnosnicima je stavljena mogućnost da se izjasne da li će svoju dužnosti obavljati profesionalno ili volonterski i ja sam odlučio da ću svoju dužnost općinskog načelnika obavljati profesionalno, dok je zamjenica načelnika Dubravka Rog iznijela da se odlučila da će svoju dužnost obavljati volonterski.

**Točka 2.**

**Prijedlog Odluke o izboru predsjednika i članova Komisije za statutarno-pravna pitanja**

Prijedlog je iznio Ivan Benček :

„U ime 1/3 članova Vijeća, a sukladno članku 37. Poslovnika o radu Općinskog vijeća Općine Vidovec u potpisu (Ivica Papec, Ivan Kliček, Martina Bistrović, Ivan Benček, Sanja Pomper, Hrvoje Hosni i Zdravko Pizek) predlažem da se iz redova Općinskog vijeća Općine Vidovec u Komisiju za statutarno-pravna pitanja izaberu slijedeći članovi ;

* Mario Serini za predsjednika,
* Martina Bistrović za člana,
* Ivica Papec za člana,
* Hrvoje Hosni za člana i
* Sanja Pomper za člana“.

Predsjednik Vijeća Zdravko Pizek, a obzirom da drugih prijedloga nije bilo, stavio je prijedlog o izboru predsjednika i članova Komisije za statutarno-pravna pitanja na glasovanje.

Tko je za : 9 članova Vijeća

Tko je protiv :

Ima li suzdržanih :

**Predsjednik Vijeća Zdravko Pizek konstatirao je da je prijedlog jednoglasno usvojen, 9 glasova od 9 prisutnih članova Vijeća.**

**Točka 3.**

**Prijedlog Statutarne Odluke o izmjenama i dopunama Statuta**

**Općine Vidovec**

Načelnik Bruno Hranić iznio je :

“ Općinsko vijeće Općine Vidovec na svojoj prethodnoj sjednici donijelo je Statut i Poslovnik te iste proslijedilo na nadzor Uredu državne uprave u Varaždinskoj županiji koji vrši nadzor nad zakonitosti akata Općinskog vijeća, te smo zaprimili upute kojom se nalaže izmjena i dopuna i Statuta i Poslovnika, a odnosi se na određene članke koje je potrebno uskladiti sa odredbama Zakona o lokalnoj i područnoj (regionalnoj) samoupravi.

S obzirom da je prije donošenja takvih odluka potrebno mišljenje Komisije za statutarno-pravna pitanja, načelnik Bruno Hranić zamolio je Komisiju da se povuče na minutu/dvije radi razmatranja prijedloga i davanja očitovanja o prijedlogu Statutarne odluke.

Predsjednik Komisije za statutarno-pravna pitanja Mario Serini iznio je :

„Na svojoj sjednici održanoj 14. lipnja 2013. godine., Komisija za statutarno-pravna pitanja, raspravljajući o točkama dnevnog reda pod rednim brojem 3. i 4. sa 01. izvanredne sjednice Općinskog vijeća Općine Vidovec daje sljedeće mišljenje ;

Komisija za statutarno-pravna pitanja, **prijedlog Statutarne Odluke** o izmjenama i dopunama Statuta Općine Vidovec, jednoglasno upućuje Općinskom vijeću Općine Vidovec, na donošenje, obzirom da su izmjene predložene od strane Ureda državne uprave Varaždinske županije, odnosno od tijela koje vrši nadzor zakonitosti općih akata koje u samoupravnom djelokrugu donose predstavnička tijela općina.

Komisija za statutarno-pravna pitanja, **prijedlog Poslovničke Odluke** o izmjenama i dopunama Poslovnika o radu Općinskog vijeća Općine Vidovec, jednoglasno upućuje Općinskom vijeću Općine Vidovec, na donošenje, obzirom da su izmjene predložene od strane Ureda državne uprave Varaždinske županije, odnosno od tijela koje vrši nadzor zakonitosti općih akata koje u samoupravnom djelokrugu donose predstavnička tijela općina.

Načelnik Bruno Hranić predložio je da se točke dnevnog reda 3. i 4. spoje, obzirom na podneseno obrazloženje, a da se glasuje za svaku točku zasebno.

Stoga je predsjednik Vijeća Zdravko Pizek stavio na glasovanje točku 3. prijedlog Statutarne Odluke o izmjenama i dopunama Statuta Općine Vidovec

Tko je za : 9 članova Vijeća

Tko je protiv :

Ima li suzdržanih :

**Predsjednik Vijeća Zdravko Pizek konstatirao je da je jednoglasno donijeta Statutarna Odluka o izmjenama i dopunama Statuta Općine Vidovec, 9 glasova od ukupno 9 prisutnih članova Vijeća.**

Nakon toga pristupilo se glasovanju o prijedlogu točke 4. - prijedlog Poslovničke Odluke o izmjenama i dopunama Poslovnika o radu Općinskog vijeća Općine Vidovec

Tko je za : 9 članova Vijeća

Tko je protiv :

Ima li suzdržanih :

**Predsjednik Vijeća Zdravko Pizek konstatirao je da je jednoglasno donijeta Poslovnička Odluka o izmjenama i dopunama Statuta Općine Vidovec, 9 glasova od ukupno 9 prisutnih članova Vijeća.**

**Točka 5.**

**Prijedlog Odluke o visini plaće općinskog načelnika i drugim pravima ostvarenim na osnovu radnog odnosa**

Načelnik Bruno Hranić iznio je :

“S obzirom da sam predlagatelj dnevnog reda i s obzirom da sam se izjasnio o profesionalnom obavljanju dužnosti općinskog načelnika, sukladno zakonu predlažem Općinskom vijeću prijedlog o visini plaće općinskog načelnika.

Dobili ste prijedlog Odluke koja je napravljena sukladno zakonu o plaćama državnih dužnosnika s obzirom da mi kao načelnici spadamo u dužnosnike i osnovica za obračun plaće općinskog načelnika je osnovica za izračun plaće državnih dužnosnika u iznosu 4.491,236 kn, a maksimum koji je određeni za gradonačelnike i općinske načelnike u jedinicama lokalne samouprave koji imaju od 3001 do 10000 stanovnika koeficijent iznosi 4,55, ali prema zakonskom ograničenju od 20% od ukupnog izvornog prihoda Općine Vidovec i s obzirom da smo mi svi načelnici prethodno o tome razgovarali, predlažem da koeficijent bude 3,2 sa utvrđenom osnovicom za izračun plaće državnih dužnosnika 4.491,236 kn u bruto iznosu“.

Član Vijeća Dubravko Zavrtnik predložio je koeficijent iza izračun plaće općinskog načelnika 3,5, uz obrazloženje:

**„Pošto je g.Bruno Hranić načelnik općine Vidovec osvojio već drugi mandat (sveukupno četvrti) u kontinuitetu na direktnim izborima i to u prvom krugu, mišljenja sam da su takvi izborni rezultati potvrda kvalitetnog rada koji su birači prepoznali. Ulaskom u Odbor Regija kao član Odbora Regija, a ujedno i član Povjerenstva NAT pri europskoj uniji učinjeni su dodatni napori od strane g.Hranića u borbi za boljitak ovako malih Općina u RH koje on zastupa. Ovako predanim radom daje mi za pravo da konstatiram da će i mještani općine Vidovec imati puno kvalitetnije rješavanje svojih potreba koji su u ovako teškim vremenima izuzetno složeni i zahtjevni.**

**Predloženi koeficijent je u skladu sa pozitivnim zakonima r.h o plaći načelnika i daleko je od dozvoljenog maksimuma“.**

U raspravi sudjelovali su ; načelnik Bruno Hranić, član Vijeća Dubravko Zavrtnik i predsjednik Vijeća Zdravko Pizek.

Predsjednik Vijeća Zdravko Pizek stavio je na glasovanje prvi prijedlog, prijedlog općinskog načelnika.

Tko je za : 8 članova Vijeća,

Tko je protiv :

Ima li suzdržanih :

Član Vijeća Dubravko Zavrtnik izjasnio se da je „za“ prijedlog kojeg je predlagao .

**Predsjednik Vijeća Zdravko Pizek konstatirao je da je usvojeni prijedlog načelnika, odnosno da je donesena Odluka o visini plaće općinskog načelnika i drugim pravima ostvarenim na osnovu radnog odnosa, 8 glasova od ukupno 9 prisutnih članova Vijeća.**

**Točka 6.**

**Prijedlog Odluke o visini naknade za rad zamjenice općinskog načelnika koja dužnost obnaša bez zasnivanja radnog odnosa**

Načelnik Bruno Hranić iznio je :

“Kao predlagatelj Odluka i točke 6. i točke 7. dajem objedinjeno obrazloženje ali predlažem da se glasuje pojedinačno, da se zadrže iste naknade za zamjenicu načelnika i predsjednika Vijeća kao što je bilo i do sada u iznosu od 2.500,00 kuna“.

Pristupilo se glasovanju o prijedlogu Odluke o visini naknade za rad zamjenice općinskog načelnika koja dužnost obnaša bez zasnivanja radnog odnosa.

Tko je za : 9 članova Vijeća

Tko je protiv :

Ima li suzdržanih :

**Predsjednik Vijeća Zdravko Pizek konstatirao je da je jednoglasno donijeta Odluka o visini naknade za rad zamjenice općinskog načelnika u iznosu od 2.500,00 kuna, koja dužnost obnaša bez zasnivanja radnog odnosa, 9 glasova od prisutnih 9 članova Vijeća.**

Pristupilo se glasovanju o prijedlogu Odluke o visini naknade predsjednika Općinskog vijeća Općine Vidovec.

Tko je za : 9 članova Vijeća

Tko je protiv :

Ima li suzdržanih :

**Predsjednik Vijeća Zdravko Pizek konstatirao je da je jednoglasno donijeta Odluka o visini naknade predsjednika Općinskog vijeća Općine Vidovec u iznosu od 2.500,00 kuna, 9 glasova od ukupno prisutnih 9 članova Vijeća.**

**Točka 8.**

**Prijedlog Odluke o visini naknade članovima Općinskog vijeća**

**Općine Vidovec**

Kratko obrazloženje u vezi prijedloga Odluke o visini naknade članovima Općinskog vijeća Općine Vidovec podnio je načelnik Bruno Hranić.

Drugih prijedloga nije bilo pa je predsjednik Vijeća Zdravko Pizek stavio prijedlog na glasovanje.

Tko je za : 9 članova Vijeća

Tko je protiv :

Ima li suzdržanih :

**Predsjednik Vijeća Zdravko Pizek konstatirao je da je jednoglasno donijeta Odluka o visini naknade članovima Općinskog vijeća Općine Vidovec u iznosu od 150,00 kuna po održanoj sjednici, 9 glasova od ukupno prisutnih 9 članova** Vijeća.

**Točka 9.**

**Prijedlog Odluke o izmjeni i dopuni Odluke o koeficijentima za obračun plaće službenika i namještenika u Jedinstvenom upravnom odjelu Općine Vidovec**

Načelnik Bruno Hranić iznio je :

„S obzirom da unutarnjim Pravilnikom o ustrojstvu Jedinstvenog upravnog odjela koji je kao takav formiran od Općinskog vijeća koji donosi odluku o načinu funkcioniranja upravnog odjela, a unutarnjim ustrojstvom prema zakonu određuje općinski načelnik

unutarnjim ustrojstvom imamo određeno da imamo pročelnicu, zamjenicu pročelnice, višeg stručnog suradnika za financije i računovodstvo, čistačicu, komunalnog redara i grobara. Obzirom da se Petra Rogina, pročelnica u JUO Općine vraća iz porodiljnog dopusta, Mateja Novak koja je dosad mijenjala pročelnicu vraća se na svoje radno mjesto višeg stručnog suradnika za financije i računovodstvo, a Martini Kliček 12.7. istječe Ugovor i s obzirom da kreću godišnji odmori i situaciju oko povećanja obujma poslova koji se većim dijelom odnosi na poslove legalizacije i obračuna komunalnog doprinosa gdje tjedno dolazi oko 20 spisa koje treba obraditi i riješiti, prijedlog je da se i uz koeficijent otvori novo radno mjesto.

Nema dodatnog zapošljavanja za stalno nego je prijedlog da se raspiše oglas na privremeno zbog navedenog obujma poslova za višeg stručnog suradnika za poslove komunalnog gospodarstvo sa koeficijentom 1.75, a u Pravilniku o unutarnjem ustrojstvu će se uvrstiti i to radno mjesto.“

Prijedlog Odluke o izmjeni i dopuni Odluke o koeficijentima za obračun plaće službenika i namještenika u Jedinstvenom upravnom odjelu Općine Vidovec, predsjednik Vijeća Zdravko Pizek stavio je na glasovanje.

Tko je za : 9 članova Vijeća

Tko je protiv :

Ima li suzdržanih :

**Predsjednik Vijeća Zdravko Pizek konstatirao je da je jednoglasno donijeta Odluka o izmjeni i dopuni Odluke o koeficijentima za obračun plaće službenika i namještenika u Jedinstvenom upravnom odjelu Općine Vidovec, 9 glasova od ukupno prisutnih 9 članova Vijeća.**

**Točka 10.**

**Prijedlog Rješenja o imenovanju osoba ovlaštenih za potpisivanje financijsko-materijalne dokumentacije**

Načelnik Općine Vidovec objasnio je :

“Početkom svakog mandata trebamo odrediti i ovlastiti osobe za potpisivanje financijsko materijalne dokumentacije stoga je potrebno donijeti novo Rješenje o potpisnicima koji su predloženi ovim prijedlogom Rješenja “.

Pristupilo se glasovanju.

Tko je za : 9 članova Vijeća

Tko je protiv :

Ima li suzdržanih :

**Predsjednik Vijeća Zdravko Pizek konstatirao je da je jednoglasno donijeto Rješenje o imenovanju osoba ovlaštenih za potpisivanje financijsko-materijalne dokumentacije, 9 glasova od ukupno 9 prisutnih članova Vijeća.**

**Točka 11.**

**Prijedlog Odluke o imenovanju Povjerenstva za provedbu postupka izrade i donošenja izmjena i dopuna PPU-a Općine Vidovec**

Pod točkom 11. načelnik Bruno Hranić iznio je :

„S obzirom da je Jedinstveni upravni odjel Odlukom ovlašteni kao nositelj i odgovorno tijelo u postupku izrade i donošenja Prostornog plana uređenja Općine Vidovec, mislim da ja kao načelnik i odgovorna osoba ne bi trebao sudjelovati i u potpunosti određivati određene smjernice razvoja prostornog plana. S obzirom da je već održana prethodna rasprava i slijedi javna rasprava, smatram da i članovi Vijeća trebaju biti uključeni na taj način da mogu usmjeravati tu javnu raspravu, a na kraju Općinsko vijeće donosi Izmjene i dopune PP, pa predlažem Povjerenstvo koje će tokom ovog mjeseca u suradnji sa Zavodom za prostorno uređenje, s kim imamo sklopljeni ugovor, pokrenuti zadnje postupke oko izrade izmjena Prostornog plana, odnosno oko priprema za javnu raspravu i nadam se da ćemo do kraja godine uspjeti donijeti Izmjene i dopune PP jer Izmjenama i dopunama PP zapravo rješavamo i puno stvari, ne samo što se tiče građevinskog područja sukladno zahtjevima koje su podnijeli naši građani za povećanjem građevinskog područja za izgradnju obiteljskih kuća nego i ono što je najbitnije, a to je Poslovna zona Barutana da ju kao takvu formiramo i obuhvatimo Prostornim planom jer tek nakon toga i rješavanja pitanja imovinsko pravnih odnosa sa Gradom Varaždinom da se odreknu toga, stječemo vlasništvo i imamo riješeno pitanje prostorno planske dokumentacije, dakle Poslovna zona poljoprivredne namjene i možemo ju onda kao takvu i formirati i opremiti.

Na taj način moći ćemo se kandidirati prema fondovima države i EU za opremanje poslovne zone, zatim rješavat će se pitanje za otvaranje novih ulica koje se definiraju Izmjenama i dopunama PP, ali prvenstveno naglasak se stavlja na otvaranje Poslovne zone Barutana.

Prijedlog koji ste dobili za imenovanje Povjerenstva predloženi je u sastavu: za predsjednika Ivan Benček, članovi Zdravko Pizek, Mario Serini, Ivica Papec i s obzirom da sam ja tu isto predloženi, predlažem tu člana Dubravka Zavrtnik koji je bio predsjednik Povjerenstva za Barutanu i dobro je upoznati sa cjelokupnom situacijom“.

U raspravi sudjelovali su član Vijeća Dubravko Zavrtnik, načelnik Bruno Hranić i predsjednik Vijeća Zdravko Pizek.

Predsjednik Vijeća Zdravko Pizek stavio je prijedlog Odluke o imenovanju Povjerenstva za provedbu postupka izrade i donošenja izmjena i dopuna PPU-a Općine Vidovec na glasovanje, u sastavu : za predsjednika Ivan Benček, za članove Zdravko Pizek, Mario Serini, Ivica Papec i Dubravko Zavrtnik.

Tko je za : 9 članova Vijeća

Tko je protiv :

Ima li suzdržanih :

**Predsjednik Vijeća Zdravko Pizek konstatirao je da je jednoglasno donijeta Odluka o imenovanju Povjerenstva za provedbu postupka izrade i donošenja izmjena i dopuna PPU-a Općine Vidovec, 9 glasova od 9 prisutnih članova Vijeća.**

**Točka 12.**

**Prijedlog Odluke o izmjeni Odluke o sufinanciranju đačke karte za prijevoz autobusom za učenike srednjih škola**

**s područja naselja Nedeljanca**

Zamjenica načelnika Dubravka Rog iznijela je :

“ S obzirom na odluku koju smo donijeli na prethodnoj sjednici da se plati svim učenicima ( onima koji nemaju pravo, znači srednjoškolci koji imaju manje od 5 km, oko 20-ero djece) za 2. i 3. mjesec u gotovini, a za 4 mjesec da se dogovori sa Autobusnim prometom, a s obzirom da dogovor nije postignuti, moramo promijeniti odluku da se u gotovini isplati svoj toj djeci koji su kupili kartu za 2.3. i 4. mjesec.

Prijedlog Odluke stavljen je na glasovanje.

Tko je za : 9 članova Vijeća

Tko je protiv :

Ima li suzdržanih :

**Predsjednik Vijeća Zdravko Pizek konstatirao je da je jednoglasno usvojena Odluka o izmjeni Odluke o sufinanciranju đačke karte za prijevoz autobusom za učenike srednjih škola s područja naselja Nedeljanca, 9 glasova od ukupno 9 prisutnih članova Vijeća.**

**Točka 13.**

**Razno.**

Pod točkom razno, načelnik Bruno Hranić zahvalio se svim članovima Općinskog vijeća na suradnji i dobro odrađenoj 1. izvanrednoj sjednici, te iznio :

„S obzirom na ono što se dešavalo i prije izbora, ovakav scenarij nije nikakvo iznenađenje i dalje stižu anonimne prijave, od kojih su dvije već odbačene od držanog odvjetništva, i dalje će se na svaku reagirati i od strane načelnika i zamjenice načelnika, a na ovakvo ponašanje izražavam žaljenje, jer smatram da svi zajedno trebamo sudjelovati u radu i svi zajedno trebamo donositi odluke od važnosti za našu Općinu.

Nakon toga čestitao je svim članovima Vijeća Dan Općine i blagdan Svetog Vida, a zamjenica načelnika Dubravka Rog iznijela je kako će ove godine svečana sjednica održati se u petak 28. lipnja kojom će se proslaviti i Dan Općine i ulazak RH u Europsku uniju.

Na kraju sjednice predsjednik Vijeća Zdravko Pizek čestitao je svima blagdan Svetog Vida i blagdan Svetoga Antuna, a zatim se zahvalio na suradnji općinskom načelniku, zamjenici općinskog načelnika i djelatnicama JUO, a i ostalima koji su sudjelovali u radu ove sjednice.

Općinsko vijeće Općine Vidovec

Predsjednik

Zdravko Pizek

Zapisničarka

Andreja Peharda